3. Eesti hobuse kaitse ja EU põllumajanduspoliitika  Veel üks pōhjus, miks eesti hobuse kaitse juures ei tohi unustada, et ta on pōllumajandusloom, seisneb järgnevas. Peamine potentsiaalne raha eesti hobuse kaitsmiseks tuleneb lähiajal Euroopa Liidu pōllumajanduskeskkonna määrusest, mis on osa ühtsest pōllumajanduspoliitikast. Seal on ühe meetmena ette nähtud kohalike ohustatud tōugude toetamine. Teise  olulise meetmena on seal ette nähtud pärandmaastike ja pärandkoosluste toetamine - nii et need mōlemad aspektid, mis eesti hobuse kaitses päris tihedalt pōimuvad, leiavad toetust Euroopa Liidu pōllumajnduskeskkonna määruse raames. Nüüd sōltub meie pöllumajandusministeeriumi ametnikest, kui hästi seda suudetakse ära kasutada, sest pōllumajanduse keskkonna- määrus on osa pöllumajanduse, mitte keskkonna poliitikast. See on mōnes mōttes hea, sest Euroopa Liidu pōllumajandussektoris liigub tunduvalt suurem  rahavoog kui keskkonna sektoris. Kuigi pōllumajndusekeskkonna määrus on üks väike osa pöllumajanduspoliitikast, on see osa, mis järjest kasvab. Praegu on valminud pōllumajanduskeskkonna Eesti programmi eelnōu. See näeb ette toetust eesti hobusele ja ka eesti maakarjale. Samamoodi näeb see ette toetused pärandmaastike ja pärandkoosluste säilitamiseks.